આ પ્રસંગે ચંદ્રકાન્તભાઇ પટેલના દાનથી તૈયાર થયેલ સરદાર પટેલની પ્રતિમાનું અનાવરણ દિનશા પટેલના હસ્તે કરવામાં આવ્યું હતું તથા રૂ.૩૦ લાખના ખર્ચે તૈયાર થયેલ પ્રાથમિક શાળાના નવા મકાનનું ઉદઘાટન અને લોકાર્પણ દેવેન્દ્ર પટેલના હસ્તે તથા સરદાર પટેલ વિદ્યાર્થી રાત્રિ અભ્યાસગૃહનો શુભારંભ ચારૂસેટના એમ.સી.પટેલના હસ્તે કરવામાં આવ્યો હતો. આ પ્રસંગે દેવેન્દ્રભાઇએ પોતાના પ્રાસંગિક ઉદબોધનમાં દિનશા પટેલના સેવાકાર્યોને બિરદાવ્યા હતા. ચારૂસેટ યુનિના મંત્રી એમ.સી.પટેલે દિનશા પટેલ સાથેના પ્રસંગો સંભાળી ચારૂસેટ યુનિ.માં તેમના દાન તથા સહયોગ અને સહકાર બદલ આભાર વ્યક્ત કર્યો હતો. ધારાસભ્ય મયુર રાવલે તેમના પ્રાસંગિક ઉદબોધનમાં દિનશા પટેલના જન્મદિવસ ઉજવણીની શુભકામના પાઠવી હતી. કાર્યક્રમના અધ્યક્ષસ્થાનેથી દિનશા પટેલે જીણજ કેળવણી મંડળે ૮૨મો જન્મદિવસ ઉજવ્યો તે બદલ આદરની ભાવના વ્યક્ત કરી સૌ પ્રત્યે કૃતજ્ઞતા વ્યક્ત કરી હતી.